DEĊIŻJONI TAL-KUMMISSJONI
tal-1 ta’ Frar 2010
dwar l-approvazzjoni tal-kontijiet ta' ċerti aġenziji tal-ħlas fil-Greċja, fil-Portugall u fil-Finlandja dwar l-infiq iffinanzjat mill-Fond Agrikolu Ewropew għall-Iżvilupp Rurali (l-FAEŻR) għas-sena finanzjarja 2007
(notifikata bid-dokument numru C(2010) 425)
(It-testi bil-Finlandiż, bil-Grieġ, bil-Portugiż u bl-Iżvediż biss huma awtentiċi)
(2010/58/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1290/2005 tal-21 ta' Ġunju 2005 dwar il-finanzjament tal-politika agrikola komuni (1) [traduzzjoni mhux uffiċjali], u b'mod partikolari l-Artikoli 30 u 33 tiegħu,
Wara li kkonsultat il-Kumitat tal-Fond,
Billi:
(1)
Id-Deċiżjoni tal-Kummissjoni Nru 2008/397/KE (2) u d-Deċiżjoni tal-Kummissjoni Nru 2009/86/KE (3) approvaw, għas-sena finanzjarja 2007, il-kontijiet tal-aġenziji kollha tal-ħlas ħlief għall-aġenzija tal-ħlas Griega “OPEKEPE”, l-aġenzija tal-ħlas Portugiża “IFAP” u l-aġenzija tal-ħlas Finlandiża “MAVI”.
(2)
Wara t-trażmissjoni ta’ informazzjoni ġdida u wara li saru aktar verifiki, il-Kummissjoni issa tista’ tiddeċiedi dwar l-infiq iffinanzjat mill-Fond Agrikolu Ewropew għall-Iżvilupp Rurali (l-FAEŻR) dwar l-integralità, l-eżattezza, u l-veraċità tal-kontijiet imressqin mill-aġenzija tal-ħlas Griega “OPEKEPE”, l-aġenzija tal-ħlas Portugiża “IFAP” u l-aġenzija tal-ħlas Finlandiża “MAVI”.
(3)
Skont l-Artikolu 30(2) tar-Regolament (KE) Nru 1290/2005, din id-Deċiżjoni ma tippreġudikax deċiżjonijiet meħuda sussegwentement mill-Kummissjoni li jeskludu mill-finanzjament tal-Komunità nefqa li ma seħħietx skont ir-regoli Komunitarji,
ADOTTAT DIN ID-DEĊIŻJONI:
Artikolu 1
Il-kontijiet tal-aġenzija tal-ħlas Griega “OPEKEPE”, l-aġenzija tal-ħlas Portugiża “IFAP” u l-aġenziji tal-ħlas Finlandiża “MAVI” dwar l-infiq iffinanzjat mill-Fond Agrikolu Ewropew għall-Iżvilupp Rurali (il-FAEŻR), fir-rigward tas-sena finanzjarja 2007, huma approvati.
L-ammonti li jistgħu jiġu rkuprati minn, jew imħallsa lil, kull Stat Membru taħt kull programm ta’ żvilupp rurali skont din id-Deċiżjoni, inklużi dawk li jirriżultaw mill-applikazzjoni tal-Artikolu 33(8) tar-Regolament (KE) Nru 1290/2005, huma stipulati fl-Anness.
Artikolu 2
Din id-Deċiżjoni hija indirizzata lir-Repubblika Ellenika, ir-Repubblika Portugiża u r-Repubblika tal-Finlandja.
Magħmul fi Brussell, l-1 ta’ Frar 2010.